4.4

ΠΑΡΑΡΤΗΜΑ 4.2: Δημιουργία Πινάκων στο Σχεσιακό ΣΔΒΔ MySQL
Το δωρεάν λογισμικό ΣΔΒΔ MySQL (έκδοση Community Server 5.6.21) υποστηρίζει τη δημιουργία πινάκων μέσω του εργαλείου γραφικής διαχείρισης MySQL Workbench. Το παρόν υλικό παρουσιάζει συνοπτικά την υλοποίηση των ενεργειών δημιουργίας πινάκων στο συγκεκριμένο περιβάλλον. Στην Εικόνα 1, απεικονίζεται το βασικό περιβάλλον του εργαλείου MySQL Workbench καθώς και η εντολή CREATE TABLE για τη δημιουργία του πίνακα Μαθητής στο σχήμα «μαθητολόγιο». Εικόνα 1. Εντολή CREATE TABLE για τη δημιουργία του πίνακα Μαθητής στο περιβάλλον MySQL Workbench

Η εκτέλεση της εντολής πραγματοποιείται με το πάτημα του κουμπιού εκτέλεσης όπως φαίνεται στην παρακάτω εικόνα: Εικόνα 2. Εκτέλεση εντολών στο περιβάλλον MySQL Workbench

Η δημιουργία πινάκων μπορεί να γίνει και με γραφικό τρόπο όπως φαίνεται στην παρακάτω εικόνα: Εικόνα 3. Γραφικό περιβάλλον δημιουργίας πινάκων

Στην παρακάτω εικόνα απεικονίζεται η δημιουργία/επεξεργασία του πίνακα Μαθητής με γραφικό τρόπο στο περιβάλλον MySQL Workbench. Εικόνα 4. Δημιουργία/επεξεργασία του πίνακα Μαθητής στο περιβάλλον MySQL Workbench

Παρατηρούμε τις στήλες του πίνακα (Column Name), τον τύπο δεδομένων τους (Datatype), το αν το κάθε πεδίο είναι κύριο κλειδί ή όχι (PK), αν επιτρέπονται ή όχι τιμές NULL σε κάθε πεδίο (NN) και ποια είναι η προκαθορισμένη τιμή (Default). Ο πίνακας δημιουργείται στο σχήμα «μαθητολόγιο», δηλαδή στη βάση δεδομένων που έχει δημιουργηθεί για τους πίνακες και τα στοιχεία του Μαθητολογίου. Η επισκόπηση των πληροφοριών του πίνακα μετά τη δημιουργία του στο παράθυρο πλοήγησης (Navigator) του περιβάλλοντος απεικονίζεται στην Εικόνα 2. Εικόνα 5. Επισκόπηση του πίνακα Μαθητής στο σχήμα Μαθητολόγιο

Ο κώδικας SQL για τη δημιουργία του πίνακα Μαθητής στο περιβάλλον MySQL Workbench απεικονίζεται παρακάτω. Εικόνα 6. Ο κώδικας SQL για τη δημιουργία του πίνακα Μαθητής στο σχήμα Μαθητολόγιο στο περιβάλλον MySQL Workbench

Παρατηρούμε ότι η δημιουργία της εντολής παραπάνω εντολής περιέχει προσθήκες του συγκεκριμένου ΣΔΒΔ που αφορούν στο σύνολο χαρακτήρων (DEFAULT CHARSET) για τα δεδομένα κειμένου που θα εισάγονται στον πίνακα, καθώς και τεχνικές λεπτομέρειες για τον τρόπο αποθήκευσης του πίνακα (ENGINE = InnoDB). Οι παρακάτω τρεις εικόνες δείχνουν τους πίνακες Μάθημα, ΕγγραφήΜαθητή και ΓραπτόςΒαθμόςΜαθητή αντίστοιχα, μετά τη δημιουργία τους.

Εικόνα 7. Επισκόπηση του πίνακα Μάθημα στο σχήμα Μαθητολόγιο Εικόνα 8. Επισκόπηση του πίνακα ΕγγραφήΜαθητή στο σχήμα Μαθητολόγιο Εικόνα 9. Επισκόπηση του πίνακα ΓραπτόςΒαθμόςΜαθητή στο σχήμα Μαθητολόγιο

Ένα επιπλέον εργαλείο που έχει στη διάθεσή του ο διαχειριστής ΒΔ στο περιβάλλον MySQL, είναι το εργαλείο δημιουργίας μοντέλων, όπου έχει τη δυνατότητα να σχεδιάσει το σχήμα της βάσης δεδομένων με γραφικό τρόπο και να πραγματοποιήσει αλλαγές και προς τις δύο κατευθύνσεις: από τη σχεδίαση προς την υλοποίηση και από την υλοποίηση να ενημερώσει τη σχεδίαση. Η παρακάτω εικόνα δείχνει το διάγραμμα πινάκων και συσχετίσεων της βάσης δεδομένων Μαθητολόγιο. Εικόνα 10. Το διάγραμμα πινάκων και συσχετίσεων για τους πίνακες του μαθητολογίου

Οι γραμμές που συνδέουν τους πίνακες δηλώνουν τις συσχετίσεις μεταξύ τους, δηλαδή τους περιορισμούς ξένου κλειδιού (FOREIGN KEY). Παρατηρούμε ότι τα κύρια κλειδιά έχουν κίτρινη σήμανση, ενώ τα ξένα κλειδιά έχουν διαφορετική σήμανση (κόκκινο χρώμα) στο διάγραμμα.